b"\n_START_ARTICLE_\nCan Jaques\n_START_SECTION_\nDescripci\xc3\xb3\n_START_PARAGRAPH_\nEdifici de planta rectangular i teulat a doble vessant lateral a l'antiga fa\xc3\xa7ana principal. L'actual construcci\xc3\xb3 presenta la meitat de l'edifici que conserva l'estructura antiga i a l'altra meitat feta de ma\xc3\xb3, d'estructura nova. La part antiga t\xc3\xa9 el mur de pedra i morter i presenta les restes d'unes grans finestres tapiades de les quals es veuen les llindes i muntants. A la part del davant de la casa s'hi ha afegit una construcci\xc3\xb3 d'una planta i terrat, i a l'antiga fa\xc3\xa7ana una ala de corts.\n_START_SECTION_\nHist\xc3\xb2ria\n_START_PARAGRAPH_\nAquesta construcci\xc3\xb3 \xc3\xa9s de la mateixa \xc3\xa8poca que la des Collet, actual hostal molt proper que encara conserva carreus datats al 1762 i 1812."